**POSEBNI IZVJEŠTAJ**

**IZVJEŠTAJ O STANJU POTRAŽIVANJA ZA RAZDOBLJE 01.01.-30.06.2023.**

Potraživanja na kontu 12911 – Potraživanja za bolovanja HZZO-o, izvor 51 – Pomoći iznosi 7.597,78 eura i odnosi se na refundaciju bolovanja koja su financirana od strane Hrvatskog zavoda za zdravstveno osiguranje. Potraživanja se ne refundiraju izravno Školi već se potraživanje zatvara periodično prema zaprimljenim obavijestima i uputama o zatvaranju od strane MZO.

Potraživanja na kontu 16615 – Potraživanja za prihode od pruženih usluga, izvor 31 – Vlastiti prihodi iznosi 383,71 eura i odnosi se na potraživanje za najam školskog unutrašnjeg prostora i krovišta. Navedena potraživanja se odnose na dospjela potraživanja iz prethodnih mjeseci ove godine i nedospjela potraživanja za lipanj 2023. godine. Za dospjela potraživanja su poduzete mjere naplate.

NAPOMENA:

Škola kao proračunski korisnik jedinice lokalne samouprave ne koristi sredstva fondova Europske Unije, nije zadužena na domaćem i stranom tržištu novca i kapitala, ne daje zajmove te nema potraživanja po danim zajmovima.

Sve obveze Škole plaćaju se u roku dospijeća te na dan 30.06.2023. nema neplaćenih dospjelih obveza. Sva odstupanja od plaćanja u roku dospijeća posljedica su više sile i/ili neuplaćenih sredstava od strane Osnivača u redovnom roku.

Obveze po osnovi sudskih sporova su plaćene po dospijeću te trenutno Škola ne vodi nijedan sudski spor i nema saznanja o mogućim potencijalnim obvezama po osnovi sudskih sporova.